בכל שהן . האי בכל שהן אין פירושו שאפילו במשהו מאיסורין הללו יאסור תערובתו בהנאה , דהא דוקא דבר שבמנין קא חשיב , הלכך ודאי האי כל שהן הכי קאמר , שכל אחד מאיסורים הללו אם הוא דבר שבמנין אוסר תערובתו אפילו ריבה עליו אלף כיוצא בו . הר''נ : 
והכא כשאיסור והיתר כל אחד בעין . ולא דמי לתערובת דלעיל ומתניתין דלקמן . ועתוי''ט : 
וה''ה לשאר האוסרין בכל שהן , שימכרו חוץ מדמי איסור . הר''מ . והר''א : 
דהשתא הוי דבר הנמכר במנין , כמה גיזות בסלע , ועושין מהן שקין . רש''י : 
וא''כ משנה ה' פ''ז דחולין דאוסרת גיד הנשה משום דבריה היא , וחתיכת נבילה דראויה להתכבד היא , פליגי אמתניתין וכן מתניתין דריש פרק ח' דזבחים . ועתוי''ט :